杨维桢
毗陵行
孟冬四将发勾吴，弯弓誓落双髡颅。
智谋无过史万叶，嫖姚无加李金吾。
前茅已作破竹刃，三覆乃里含沙狙。
常山长蛇一断尾，即墨怒牯齐奔?甫。
玉蕊孤军呼庚癸，皂鸦万甲迷模糊。
江南长技江北无，蒲牢一吼千鲸呼。
赤杠卓入铁瓮户，铁翅横截丹阳湖。
捣虚之策不出此，赤手可缚生于菟。
当时上将陷江都，至今莫赎千金躯。
后来飞将慎勿疏，襄王城头啼白乌。
如何临期易将犯兵忌，何必不读孙吴书。
乌乎！临期易将犯兵忌，何必不读孙吴书。